CELEX: 52005PC0213
Language: el
Date: 2005-05-23
Title: Πρόταση απόφασης του Συμβουλίου σχετικά με τη θέση που θα λάβει η Κοινότητα στο πλαίσιο του Συμβουλίου Υπουργών ΑΚΕ-ΕΚ με σκοπό την έκδοση απόφασης σχετικά με τη θέσπιση μεταβατικών μέτρων για την κάλυψη της περιόδου από την υπογραφή μέχρι την έναρξη ισχύος της αναθεωρημένης συμφωνίας εταιρικής σχέσης ΑΚΕ-ΕΚ

Σημαντική ανακοίνωση νομικού περιεχομένου

|

52005PC0213

Πρόταση απόφασης του Συμβουλίου σχετικά με τη θέση που θα λάβει η Κοινότητα στο πλαίσιο του Συμβουλίου Υπουργών ΑΚΕ-ΕΚ με σκοπό την έκδοση απόφασης σχετικά με τη θέσπιση μεταβατικών μέτρων για την κάλυψη της περιόδου από την υπογραφή μέχρι την έναρξη ισχύος της αναθεωρημένης συμφωνίας εταιρικής σχέσης ΑΚΕ-ΕΚ  /* COM/2005/0213 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 23.5.2005COM(2005) 213 τελικόΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τη θέση που θα λάβει η Κοινότητα στο πλαίσιο του Συμβουλίου Υπουργών ΑΚΕ-ΕΚ με σκοπό την έκδοση απόφασης σχετικά με τη θέσπιση μεταβατικών μέτρων για την κάλυψη της περιόδου από την υπογραφή μέχρι την έναρξη ισχύος της αναθεωρημένης συμφωνίας εταιρικής σχέσης ΑΚΕ-ΕΚ(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΚατά την υπουργική σύνοδο της 23ης Φεβρουαρίου 2005, ολοκληρώθηκαν επιτυχώς οι διαπραγματεύσεις για την αναθεώρηση της συμφωνίας εταιρικής σχέσης ΑΚΕ-ΕΚ. Η αναθεωρημένη συμφωνία πρέπει να υποβληθεί προς υπογραφή και επικύρωση από τα μέρη. Η πείρα δείχνει ότι η διαδικασία αυτή μπορεί να διαρκέσει από 18 έως 30 μήνες. Το άρθρο 95 παράγραφος 3 της συμφωνίας του Κοτονού προβλέπει ότι το Συμβούλιο Υπουργών ΑΚΕ-ΕΚ θεσπίζει όλα τα μεταβατικά μέτρα που μπορούν να κριθούν αναγκαία μέχρι την έναρξη ισχύος των αναθεωρημένων διατάξεων. Εν προκειμένω κρίνεται αναγκαία μια τέτοια απόφαση, η οποία πρέπει επομένως να ληφθεί από το Συμβούλιο Υπουργών ΑΚΕ-ΕΚ στο πλαίσιο της διαδικασίας υπογραφής της αναθεωρημένης συμφωνίας.Για την περίοδο από την υπογραφή μέχρι την έναρξη ισχύος της αναθεωρημένης συμφωνίας, η Επιτροπή εκτιμά ότι μπορούν να εφαρμοστούν προσωρινά οι περισσότερες από τις διατάξεις της εν λόγω συμφωνίας. Τα πλεονεκτήματα της αναθεωρημένης συμφωνίας ως προς την αύξηση της αποτελεσματικότητας και το θετικό αντίκτυπο στη συνεργασία θα πρέπει να γίνουν ορατά το συντομότερο δυνατόν.Οι διατάξεις που αφορούν την αποδέσμευση και τη χρησιμοποίηση των νέων χρηματοδοτικών πόρων δεν μπορούν ωστόσο να αρχίσουν να ισχύουν πριν από την έναρξη ισχύος του προσεχούς πολυετούς δημοσιονομικού πλαισίου που προβλέπεται στο παράρτημα Iα της αναθεωρημένης συμφωνίας. Συνεπώς, η χρηματοδοτική συνεργασία κατά τη διάρκεια της μεταβατικής περιόδου και έως τις 31 Δεκεμβρίου 2007 το αργότερο, θα χρηματοδοτηθεί από τους αδιάθετους πόρους του 9ου ΕΤΑ ή από τα μεταφερόμενα υπόλοιπα προηγούμενων ΕΤΑ.Απεναντίας, ο προγραμματισμός των διαθέσιμων πόρων στο πλαίσιο του προσεχούς πολυετούς δημοσιονομικού πλαισίου θα μπορέσει να αρχίσει πριν από την έναρξη ισχύος αυτού. Μόλις καθοριστεί η συνολική χρηματοδότηση, θα μπορούν να συμπεριληφθούν ενδεικτικά κονδύλια στον προγραμματισμό. Αυτό όμως δεν θα συνεπάγεται δέσμευση πόρων πριν από την έναρξη ισχύος του πολυετούς δημοσιονομικού πλαισίου. Συνεπώς, θα πρέπει να προβλεφθούν οι κατάλληλες διαδικασίες για τη λήψη αποφάσεων σχετικά με τον προγραμματισμό και το σχεδιασμό μέτρων για τη διασφάλιση της εφαρμογής του πολυετούς δημοσιονομικού πλαισίου. Προς τον σκοπό αυτό, και σε περίπτωση εγγραφής στον προϋπολογισμό του Ευρωπαϊκού Ταμείου Ανάπτυξης, η Επιτροπή θα πρότεινε να προβλεφθεί η προσωρινή εφαρμογή των σχετικών διατάξεων μιας μελλοντικής εσωτερικής χρηματοδοτικής συμφωνίας.Σύμφωνα με τη διαδικασία που περιγράφεται στο άρθρο 300 παράγραφος 2 δεύτερο εδάφιο της συνθήκης για την ίδρυση της Ευρωπαϊκής Κοινότητας, το Συμβούλιο της Ευρωπαϊκής Ένωσης είναι αρμόδιο για τον καθορισμό της θέσης της Κοινότητας σχετικά με τη θέσπιση μεταβατικών μέτρων για την κάλυψη της εν λόγω περιόδου. Η Επιτροπή θεωρεί ότι το Συμβούλιο θα πρέπει να εγκρίνει το συνημμένο σχέδιο πρότασης με σκοπό την έκδοση απόφασης για την προσωρινή εφαρμογή της αναθεωρημένης συμφωνίας εταιρικής σχέσης ΑΚΕ-ΕΚ κατά την περίοδο από την υπογραφή της αναθεωρημένης συμφωνίας μέχρι την ολοκλήρωση της διαδικασίας επικύρωσης.ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥσχετικά με τη θέση που θα λάβει η Κοινότητα στο πλαίσιο του Συμβουλίου Υπουργών ΑΚΕ-ΕΚ με σκοπό την έκδοση απόφασης σχετικά με τη θέσπιση μεταβατικών μέτρων για την κάλυψη της περιόδου από την υπογραφή μέχρι την έναρξη ισχύος της αναθεωρημένης συμφωνίας εταιρικής σχέσης ΑΚΕ-ΕΚΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 300 παράγραφος 2 δεύτερο εδάφιο, σε συνδυασμό με το άρθρο 310,την πρόταση της Επιτροπής,Εκτιμώντας τα ακόλουθα:(1) Με το άρθρο 15 της συμφωνίας εταιρικής σχέσης ΑΚΕ-ΕΚ, που υπογράφηκε στο Κοτονού στις 23 Ιουνίου 2000 (εφεξής καλούμενη η «συμφωνία»), θεσμοθετείται Συμβούλιο Υπουργών με αρμοδιότητες λήψης αποφάσεων οι οποίες καθορίζονται από τη συμφωνία.(2) Σύμφωνα με το άρθρο 95 παράγραφος 3 της συμφωνίας, το Συμβούλιο Υπουργών θεσπίζει τα μεταβατικά μέτρα τα οποία μπορεί να κριθούν αναγκαία μέχρι την έναρξη ισχύος των αναθεωρημένων διατάξεων.(3) Πρέπει να καθοριστεί η θέση της Κοινότητας στο πλαίσιο του Συμβουλίου Υπουργών σχετικά με την έκδοση απόφασης του τελευταίου όσον αφορά τη θέσπιση μεταβατικών μέτρων τα οποία θα τεθούν σε ισχύ κατά την υπογραφή της αναθεωρημένης συμφωνίας,ΑΠΟΦΑΣΙΖΕΙ:Άρθρο μόνοΗ Κοινότητα θα λάβει στο πλαίσιο του Συμβουλίου Υπουργών την ακόλουθη θέση σχετικά με τη θέσπιση μεταβατικών μέτρων για την κάλυψη της περιόδου από την υπογραφή της συμφωνίας μέχρι την έναρξη ισχύος της αναθεωρημένης συμφωνίας εταιρικής σχέσης ΑΚΕ-ΕΚ, με βάση το σχέδιο απόφασης που επισυνάπτεται στην παρούσα πρόταση.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΣχέδιοΑΠΟΦΑΣΗΣ ΤΟΥ ΣΥΜΒΟΥΛΙΟΥ ΥΠΟΥΡΓΩΝ ΑΚΕ-ΕΚσχετικά με μεταβατικά μέτρα που ισχύουν από την υπογραφή μέχρι την έναρξη ισχύος της αναθεωρημένης συμφωνίας εταιρικής σχέσης ΑΚΕ-ΕΚΤΟ ΣΥΜΒΟΥΛΙΟ ΤΩΝ ΥΠΟΥΡΓΩΝ ΑΚΕ-ΕΚ,Έχοντας υπόψη:τη συμφωνία εταιρικής σχέσης ΑΚΕ-ΕΚ, που υπογράφηκε στο Κοτονού στις 23 Ιουνίου 2000, εφεξής καλούμενη «η συμφωνία», και ιδίως το άρθρο 95 παράγραφος 3,Εκτιμώντας τα ακόλουθα:(1) Η συμφωνία συνήφθη για περίοδο είκοσι ετών η οποία άρχισε την 1η Μαρτίου 2000. Ωστόσο, προβλέπεται η δυνατότητα τροποποίησης των διατάξεών της με την ευκαιρία αναθεώρησης μετά από κάθε πενταετή περίοδο.(2) Κατ’ εφαρμογή της δυνατότητας αυτής, οι διαπραγματεύσεις με σκοπό την αναθεώρηση της συμφωνίας εταιρικής σχέσης ΑΚΕ-ΕΚ, εφεξής καλούμενης «η αναθεωρημένη συμφωνία», ολοκληρώθηκαν στις Βρυξέλλες στις 23 Φεβρουαρίου 2005. Η αναθεωρημένη συμφωνία υπογράφηκε στΧ ΧΧΧ στις ΧΧΧΧ και θα τεθεί σε ισχύ κατά την ολοκλήρωση της διαδικασίας επικύρωσης που προβλέπεται στο άρθρο 93.(3) Σύμφωνα με το άρθρο 95 παράγραφος 3 της συμφωνίας, το Συμβούλιο Υπουργών θεσπίζει μεταβατικά μέτρα για την κάλυψη της περιόδου από την υπογραφή μέχρι την έναρξη ισχύος της αναθεωρημένης συμφωνίας.(4) Με εξαίρεση τις διατάξεις που αφορούν την αποδέσμευση και τη χρησιμοποίηση του πολυετούς δημοσιονομικού πλαισίου συνεργασίας, τα μέρη κρίνουν σκόπιμη την πρόωρη έναρξη εφαρμογής της αναθεωρημένης συμφωνίας από την υπογραφή αυτής.(5) Οι διατάξεις που σχετίζονται με την αποδέσμευση και τη χρησιμοποίηση των πόρων στο πλαίσιο του πολυετούς δημοσιονομικού πλαισίου που προβλέπεται στο παράρτημα Iα της αναθεωρημένης συμφωνίας, δεν μπορούν να αρχίσουν να ισχύουν πριν από την έναρξη ισχύος του εν λόγω πλαισίου. Συνεπώς, η χρηματοδοτική συνεργασία κατά τη διάρκεια της μεταβατικής περιόδου και έως τις 31 Δεκεμβρίου 2007 το αργότερο, θα χρηματοδοτηθεί από τους αδιάθετους πόρους του 9ου ΕΤΑ ή από τα μεταφερόμενα υπόλοιπα προηγούμενων ΕΤΑ.(6) Ο προγραμματισμός των διαθέσιμων πόρων στο πλαίσιο του προσεχούς πολυετούς δημοσιονομικού πλαισίου μπορεί να αρχίσει πριν από την έναρξη ισχύος του τελευταίου. Μόλις καθοριστεί η συνολική χρηματοδότηση, θα μπορούν να συμπεριληφθούν ενδεικτικά κονδύλια στον προγραμματισμό. Ωστόσο, δεν είναι δυνατή καμία δέσμευση πόρων πριν από την έναρξη ισχύος του πολυετούς δημοσιονομικού πλαισίου.ΑΠΟΦΑΣΙΖΕΙ:Άρθρο 1 Προσωρινή εφαρμογή της αναθεωρημένης συμφωνίας1. Από την ημερομηνία υπογραφής της συμφωνίας, τίθενται σε πρόωρη εφαρμογή όλες οι διατάξεις για την αναθεώρησή της, με την επιφύλαξη των απαιτούμενων τροποποιήσεων όσον αφορά το πολυετές δημοσιονομικό πλαίσιο καθώς και τα σχετικά με αυτό στοιχεία της συμφωνίας του Κοτονού, οι οποίες θα αποφασιστούν, σύμφωνα με την παράγραφο 3 του παραρτήματος Ια, πριν από την έναρξη ισχύος της αναθεωρημένης συμφωνίας, από το Συμβουλίου Υπουργών ΑΚΕ-ΕΚ, κατά παρέκκλιση από το άρθρο 95 της παρούσας συμφωνίας.2. Εντούτοις, η πρόωρη εφαρμογή των ακόλουθων διατάξεων εξαρτάται από τη διαθεσιμότητα των χρηματοδοτικών πόρων που αναφέρονται στο πλαίσιο των άρθρων αυτών:(α) Άρθρο 11α: καταπολέμηση της τρομοκρατίας(β) Άρθρο 11β: συνεργασία για την καταπολέμηση της διάδοσης των όπλων μαζικής καταστροφής3. Οι αναθεωρημένες διατάξεις της συμφωνίας περιλαμβάνονται στο παράρτημα της παρούσας απόφασης[1]Άρθρο 2Εφαρμογή της παρούσας απόφασηςΤα κράτη ΑΚΕ, τα κράτη μέλη και η Κοινότητα καλούνται να λάβουν τα μέτρα τα οποία κρίνουν κατάλληλα για την εφαρμογή της παρούσας απόφασης.Άρθρο 3 Έναρξη ισχύος και διάρκεια εφαρμογής της παρούσας απόφασηςΗ παρούσα απόφαση τίθεται σε ισχύ από την ημερομηνία της υπογραφής της αναθεωρημένης συμφωνίας. Εφαρμόζεται μέχρι την έναρξη ισχύος της αναθεωρημένης συμφωνίας.[…]Για το Συμβούλιο Υπουργών ΑΚΕ-ΕΚΟ Πρόεδρος [1] Οι τροποποιήσεις της συμφωνίας παρουσιάζονται στο έγγραφο COM (2005) 185 της 3.5.2005.